Dieet-keuses wat wérk – vir almal | SARIE
Dieet-keuses wat wérk – vir almal	deur Lydia van der Merwe
* Eet altyd ’n proteïen as deel van jou ontbyt, soos ongegeurde jogurt, gekookte of gebakte eier, maer maalvleis/spek/kaas/ham, pastrami of koue hoender.
* Ruil “verwerkte” kosse – al is dit hoë vesel, verryk of lae GI – vir dié in hul meer “oorspronklike” vorm. (Soos dit verbou is.) Dit neem gewoonlik langer om te kou of voor te berei. Kies hawermout (rolled oats) of selfs hawerkorrels (groats), pleks van die kitskook-soort. In die somer kan jy dit net week, jy hoef dit nie eens te kook nie. Net so is grofgemaalde mieliepap ’n beter keuse as braaipap.
* Kos wat jy kan “sluk en hardloop” is gewoonlik ook woerts deur jou maag. Jy word gou weer honger en jou energievlakke ry wipplank. Probeer dit: Berei ontbyt vooraf en maak dit soggens net warm. Gebruik bv. growwe mieliepap as basis met oorskiet-maalvleis en tamatiesmoor. Sny in skywe en verhit. Of vervang jou stysel met 1 – 2 vrugte en ongegeurde jogurt.
Dit bevat gewoonlik meer sout, suiker en vet. Pasop ook vir sg. gesonde keuses, soos volkoring-muffins, botterbroodjies en selfs vrugte
skommels. Dit kan baie suiker bevat. Let op na die porsiegrootte.
Kies iets wat hoofsaaklik uit proteïene bestaan, al is daar krummels of ’n kors om, soos visvingers of -filette of hoenderstukkies. (Nie ’n pasteitjie nie!) Kombineer met ’n slaai en los die skyfies. Of eet soesji of ’n wrap met ’n slaaivulsel. Kies gerus iets met avokado. Stadig met die mayonnaise. Gebruik liefs olyfolie of min slaaisous.
Baie mense – nie almal nie – móét tussen-in eet. Eerstens help dit jou om tydens maaltye minder te eet, want jy is nie bekommerd jy gaan voor jou volgende maaltyd honger word nie. Tweedens kry jy só belangrike voedingstowwe maklik in. Jy kan ook rooibostee of rooi cappuccino drink, en daar is niks fout met ’n koppie koffie nie. Gebruik ½ teelepel suiker, heuning of geen versoetmiddels nie.
* 1 – 2 vrugte, of ’n vars vrug en ’n klein porsie droëvrugte (soos 2 – 3 appelringe, of 1 eetlepel rosyne, of 2 droëperskes).
* 1 hand vol rou amandels (10 – 20)
* Vetvrye maaskaas. Eet sommer ’n halwe houer (100 mg) as jy baie honger is.
* ’n Velletjie (30 g) sterk kaas (soos gouda, cheddar). Dit prikkel jou smaak-organe en help om die boodskap brein toe stuur dat jy geëet het.
* ’n Hand vol maer biltong (2 hande vol as dit wildsbiltong is).
* Piekelgroente soos agurkies, klein uitjies.
* Rou wortels.
* Rou tamaties.
* Groente soos klein mielies en selfs rou ertjies of stukke komkommer.
* ’n Teelepel grondboontjiebotter, die soort waarvan die olie bo dryf.
* Pak jou versnapering op ’n bordjie of in ’n bakkie.
* Smeer skywe komkommer dik met maaskaas – en sit ’n skyfie biltong op.
* Smeer ’n velletjie kaas met grondboontjiebotter.
* Meng neute met grondboontjie-botter en rosyne.
KIES LAAT STAAN Kouevleis wat jy kan herken, soos hoender/frikkadelle/ham Lasagne
4 VINNIGE AANDETES
In jou groentelaai:
Boks bevrore vis – selfs met krummelsPakkie hoenderborsies sonder velPakkie maalvleis
2 blikke tuna Bruinrys
Geblikte tamatie Kerrie-puree of ’n lekker kerriepoeier-mengselGekoopte kook-in-die-sous-mengsels, klaarbereide witsous, of ’n romerige soort sous. (Soek ’n produk met ’n koolhidraat- en vetinhoud van minder as 10 g per 100 g.)
Met dié bestanddele byderhand kan jy binne 15 – 20 minute ’n gebalanseerde maaltyd voorberei. Dis verkieslik bo klaarbereide geregte, wat duurder is, oor die algemeen minder gebalanseerd is en meestal baie stysel en min groente bevat. 5 LEKKERNYE
> Soet keuses
* Smeer ’n effens opgehoopte eetlepel gekookte kondensmelk op ’n dik skyf appel. Of sit ’n paar piesangringe en ’n plat eetlepel gekookte kondensmelk in die mikrogolfoond en smelt sowat ’n minuut.
* Smelt 1 blokkie (10 g) donkersjokolade, roer rou amandels daarin en eet warm.
* Smeer ’n pannekoek of plaatkoekie met grondboontjiebotter, besprinkel met geroosterde, fyngemaakte amandels.
* Vries en eet 100 g gegeurde, versoete laevet-jogurt.
> Sout keuses
* Smeer hoemoes of maaskaas op maer kouevleis, soos pastrami of ham. Rol om vet agurkie of dik stukkie komkommer.
* Sit ’n smeersel maaskaas op ’n rog-kraakbeskuitjie, met fyn biltong en ’n piekeluitjie bo-op.
* Maak avokado fyn en sit voor met dik komkommerskywe en ’n skeut tabascosous.
* Geniet tzatziki (doopsous van ongegeurde jogurt en gerasperde komkommer) met ongegeurde skyfies (met ’n mielie-basis) en tamatie-salsa.
* Smeer ’n klein tortilla met olyfolie, vars knoffel en ’n bietjie parmesaan en verhit in die oond. Sit voor met tzatziki en olyfpatee.
6 AS JY ‘N GAS IS
7 AS JY UITEET
Eet reg, en dit gee jou ruimte om ook lekker te eet. Sonder om heeltyd op dieet te wees. Subscribe to our newsletter
Ek probeer om my maag(ek se my baba vet) plat te kry maar sukkel baie. Ek eet nie so baie nie,maar die vet en die velle bly. Enige idee hoe ek onslae kan raak vat die pens wat my pla.